Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5221

2. Megjegyzés: Az emelt szinten létesített helikopter repülőtérre vonatkozóan a légialkalmassági előírások megfelelő biztonsági határértéket állapítanak meg (A-3. ábra). 4.1.1.4 Hátrafelé repülési eljárások (vagy oldalirányú átmenetet alkalmazó eljárások) A járató gondoskodjon arról, hogy üzemképtelen kritikus hajtóművel hátrafelé (oldalirányban) végrehajtott repülés pályája az alatta elhelyezkedő összes akadály felett kellő magasságban legyen. Csak a 2.4.2 pontben meghatározott akadályokat kell tekintetbe venni. 4.1.2 Felszállási repülési pálya A szükséges repülési pálya végétől üzemképtelen kritikus hajtóművel történő repülésnél: 4.1.2.1 A forgószárnyas légijármű felszállósúlya (tömege) olyan legyen, hogy a felszállási elhatározási ponton (TDP) bekövetkező kritikus hajtómű meghibásodás esetében az emelkedési pálya VFR üzemeltetés esetében legalább 10.7 méter (35 láb), IFR üzemeltetés esetében pedig 10.7 méter (35 láb) és ezen felül (+) 0.01 DR függőleges biztonsági távolságot biztosít az emelkedési pályán levő összes akadály felett. Csak a 2.4. pontban meghatározott akadályokat kell tekintetbe venni. 4.1.2.2 Ahol több mint 15-os irányváltoztatást hajtanak végre, az akadályokra vonatkozó biztonsági távolság értékeket a forduló megkezdésének pontja előtt 5 méterrel (15 láb) növeljék meg. Ennek a fordulónak végrehajtását ne kezdjék meg a felszállási felület feletti 60 méter (200 láb) magasság elérése előtt, kivéve ha a repülésvégrehajtási kézikönyvben jóváhagyott eljárás részeként másként nem engedélyezik. 4.1.3 Útvonal A forgószárnyas légijármű felszállósúlya (tömege) olyan legyen, hogy a teljes repülési pálya bármely pontján bekövetkező kritikus hajtómű meghibásodás esetében lehetséges legyen a repülés folytatása a megfelelő leszállási helyig és a forgószárnyas légijármű elérje a lerepülendő útvonalnak megfelelő legalacsonyabb repülési magasságot. Törölt: átváltást A-1. ábra

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes